रामल्ला
रामल्ला (अरबी: رام الله रामल्लाह) वेस्ट बैंक के मध्य में स्थित एक फिलीस्तीनी शहर है। यह यरूशलेम के उत्तर में 10 किमी (6 मील) की दूरी और समुद्र तल से 880 मीटर (2890 फुट) की औसत ऊंचाई पर स्थित है। यह अल-बिरेह से सटा है। वर्तमान में यह शहर फिलिस्तीनी राष्ट्रीय प्राधिकरण (पीएनए) की वास्तविक प्रशासनिक राजधानी है। रामल्ला ऐतिहासिक रूप से एक अरब ईसाई शहर था। आज लगभग 27,092 की आबादी के साथ मुस्लिम यहाँ बहुमत मे हैं, जबकि ईसाइ प्रमुख अल्पसंख्यक समूह हैं।